แรงขายหุ้นบิ๊กแคปฉุด SET ปิดลบกว่า 7 จุด แนะจับตา 5 มิ.ย. ศาลรธน.ชี้ขาดคำสั่งคสช.53/2560
แรงขายหุ้นบิ๊กแคปฉุด SET ปิดลบกว่า 7 จุด แนะจับตา 5 มิ.ย. ศาลรธน.ชี้ขาดคำสั่งคสช.53/2560 โดยดัชนีปิดตลาดวันนี้ ที่ระดับ 1,719.82 จุด ลบ 7.15 จุด หรือ 0.41% มูลค่าการซื้อขาย 5.76 หมื่นล้านบาท
1 มิ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,719.82 จุด ลบ 7.15 จุด หรือ 0.41% มูลค่าการซื้อขาย 5.76 หมื่นล้านบาท
10 หุ้นกดดัชนีวันนี้

ด้าน นายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ปัจจัยภายนอกไม่ค่อยดี โดยเป็นผลมาจากสหรัฐฯได้เรียกเก็บภาษีนำเข้าเหล็กและอลูมิเนียมจากแคนาดา, เม็กซิโก และ EU
อีกทั้งนักลงทุนมีการปรับลดพอร์ต โดยพบว่า PTT, PTTEP ถูกแรงขายตั้งแต่ช่วงต้นตลาดฯ เป็นผลมาจาก MSCI ต่อเนื่องจากวานนี้ ทำให้ตลาดหุ้นไทยลบไป
สำหรับแนวโน้มภาวะตลาดฯในสัปดาห์หน้า คาดว่ามีโอกาสที่จะปรับตัวลดลงอีก โดยเป็นผลมาจากการที่นักลงทุนชะลอการลงทุน ซึ่งรอความชัดเจนในส่วนของ EU และจีน อีกทั้งคาดว่านักลงทุนต่างชาติยังคงขายหุ้นไทยอย่างต่อเนื่อง
พร้อมให้กรอบการแกว่งที่ระดับ 1,700-1,740 จุด
โดยแนะนำให้จับตาศาลรัฐธรรมนูญชี้ขาดคำสั่ง คสช.53/2560 ว่าด้วยพรรคการเมือง ในวันที่ 5 มิ.ย.นี้
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 6,679.30 ล้านบาท ปิดที่ 51.50 บาท ลดลง 0.75 บาท
SUPER มูลค่าการซื้อขาย 4,620.14 ล้านบาท ปิดที่ 1.04 บาท ลดลง 0.44 บาท
PTTEP มูลค่าการซื้อขาย 2,715.79 ล้านบาท ปิดที่ 134 บาท ลดลง 0.50 บาท
TRUE มูลค่าการซื้อขาย 1,861.89 ล้านบาท ปิดที่ 6.90 บาท ลดลง 0.25 บาท
SCC มูลค่าการซื้อขาย 1,718.05 ล้านบาท ปิดที่ 452 บาท เพิ่มขึ้น 6 บาท
 
ตลาดหุ้นเอเชีย
